CELEX: 32021Y0723(01)
Language: el
Date: 2021-06-25 00:00:00
Title: Αποφαση τησ Ευρωπαϊκησ Αρχησ Τραπεζων DC 397 της 25ης Ιουνίου 2021 που τροποποιεί την απόφαση DC 151 της ΕΑΤ και επιβεβαιώνει ότι οι αυτόκλητες πιστοληπτικές αξιολογήσεις συγκεκριμένων ΕΟΠΑ δεν διαφέρουν σε ποιότητα από τις πιστοληπτικές αξιολογήσεις που πραγματοποιήθηκαν κατόπιν παραγγελίας 2021/C 293/03

23.7.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 293/3
               
            
         ΑΠΟΦΑΣΗ ΤΗΣ ΕΥΡΩΠΑΪΚΗΣ ΑΡΧΗΣ ΤΡΑΠΕΖΩΝ DC 397
         της 25ης Ιουνίου 2021
         που τροποποιεί την απόφαση DC 151 της ΕΑΤ και επιβεβαιώνει ότι οι αυτόκλητες πιστοληπτικές αξιολογήσεις συγκεκριμένων ΕΟΠΑ δεν διαφέρουν σε ποιότητα από τις πιστοληπτικές αξιολογήσεις που πραγματοποιήθηκαν κατόπιν παραγγελίας
         (2021/C 293/03)
         ΤΟ ΣΥΜΒΟΥΛΙΟ ΕΠΟΠΤΩΝ,
         Έχοντας υπόψη τον κανονισμό (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/78/ΕΚ της Επιτροπής (1),
         Έχοντας υπόψη το άρθρο 138 του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου (2),
         Εκτιμώντας τα ακόλουθα:
         
                     (1)
                  
                  
                     Το άρθρο 138 του κανονισμού (ΕΕ) αριθ. 575/2013 επιτρέπει τη χρήση αυτόκλητων πιστοληπτικών αξιολογήσεων εξωτερικού οργανισμού πιστοληπτικών αξιολογήσεων («ΕΟΠΑ») για τον προσδιορισμό των συντελεστών στάθμισης που εφαρμόζονται στα στοιχεία ενεργητικού και στα στοιχεία εκτός ισολογισμού για τους σκοπούς του υπολογισμού των απαιτήσεων ιδίων κεφαλαίων, υπό την προϋπόθεση επιβεβαίωσης από την ΕΑΤ ότι οι αυτόκλητες πιστοληπτικές αξιολογήσεις του ΕΟΠΑ δεν διαφέρουν σε ποιότητα από πιστοληπτικές αξιολογήσεις που πραγματοποιήθηκαν κατόπιν παραγγελίας. Σύμφωνα με το ίδιο άρθρο, η ΕΑΤ οφείλει να αρνηθεί ή να ανακαλέσει την επιβεβαίωση αυτή, ειδικότερα αν ο ΕΟΠΑ χρησιμοποίησε πιστοληπτική αξιολόγηση που δεν έγινε κατά παραγγελία για να ασκήσει πίεση στην αξιολογούμενη οντότητα να παραγγείλει πιστοληπτική αξιολόγηση ή άλλες υπηρεσίες. Ως εκ τούτου, στις 22 Ιουλίου 2016 εκδόθηκε η απόφαση DC 151 της ΕΑΤ η οποία επιβεβαιώνει ότι οι αυτόκλητες πιστοληπτικές αξιολογήσεις συγκεκριμένων ΕΟΠΑ δεν διαφέρουν σε ποιότητα από τις πιστοληπτικές αξιολογήσεις που πραγματοποιήθηκαν κατόπιν παραγγελίας (3). Επιπλέον, η απόφαση DC 151 της ΕΑΤ τροποποιήθηκε ώστε να αντικατοπτρίζει την αξιολόγηση που αναφέρεται στο άρθρο 138 του κανονισμού (ΕΕ) αριθ. 575/2013 τόσο για τους ΕΟΠΑ που είναι εγγεγραμμένοι ή πιστοποιημένοι όσο και για τους ΕΟΠΑ που αρχίζουν να προσφέρουν αυτόκλητες πιστοληπτικές αξιολογήσεις μετά τη δημοσίευση της απόφασης DC 151·της ΕΑΤ. Η τροποποίηση έγινε επίσης προκειμένου να απαλειφθούν οι αναφορές σε οργανισμούς που έπαψαν να πληρούν τις προϋποθέσεις για την αναγνώριση της ιδιότητας του ΕΟΠΑ μετά την έκδοση της απόφασης DC 151 της ΕΑΤ. Ως εκ τούτου, στις 28 Ιουλίου 2017 εκδόθηκε η απόφαση DC 195 της ΕΑΤ η οποία επιβεβαιώνει ότι οι αυτόκλητες πιστοληπτικές αξιολογήσεις συγκεκριμένων ΕΟΠΑ δεν διαφέρουν σε ποιότητα από τις πιστοληπτικές αξιολογήσεις που πραγματοποιήθηκαν κατόπιν παραγγελίας (4).
                  
               
                     (2)
                  
                  
                     Μετά την έκδοση της απόφασης DC 195 της ΕΑΤ, εγγράφηκαν νέοι ΕΟΠΑ για τους οποίους απαιτείται επίσης η διενέργεια της αξιολόγησης που αναφέρεται στο άρθρο 138 του κανονισμού (ΕΕ) αριθ. 575/2013. Επιπλέον, μετά τη δημοσίευση της απόφασης DC 195 της ΕΑΤ, η εγγραφή ΟΑΠΙ τριών ΕΟΠΑ αποσύρθηκε, καθώς δεν πληρούσαν πλέον τον ορισμό του ΕΟΠΑ που αναφέρεται στο άρθρο 4 παράγραφος 1 σημείο 98 του κανονισμού (ΕΕ) αριθ. 575/2013. Λόγω των ανωτέρω εξελίξεων, απαιτείται αφενός η διενέργεια της αξιολόγησης που αναφέρεται στο άρθρο 138 του κανονισμού (ΕΕ) αριθ. 575/2013 για τους νέους εγγεγραμμένους ΕΟΠΑ και, αφετέρου, η απαλοιφή των αναφορών στους οργανισμούς που έπαψαν να πληρούν τις προϋποθέσεις για την αναγνώριση της ιδιότητας του ΕΟΠΑ μετά την έκδοση της απόφασης DC 195 της ΕΑΤ.
                  
               
                     (3)
                  
                  
                     Οι ενδιαφερόμενοι ΕΟΠΑ έχουν ενημερωθεί για την πρόθεση της ΕΑΤ να εκδώσει την παρούσα απόφαση και τους δόθηκε η ευκαιρία να εκφράσουν τις απόψεις τους επ’ αυτής.
                  
               
                     (4)
                  
                  
                     Η απόφαση DC 151 της ΕΑΤ θα πρέπει να τροποποιηθεί αναλόγως,
                  
               ΑΠΟΦΑΣΙΣΕ ΤΑ ΕΞΗΣ:
         
            Άρθρο 1
            Το παράρτημα της απόφασης DC 151 της ΕΑΤ αντικαθίσταται από το κείμενο που παρατίθεται στο παράρτημα της παρούσας απόφασης.
         
         
            Άρθρο 2
            Η παρούσα απόφαση τίθεται σε ισχύ την εικοστή ημέρα μετά τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Παρίσι, 25 Ιουνίου 2021.
            
               
                  Για το συμβούλιο εποπτών
               
               José Manuel CAMPA
               
                  Πρόεδρος
               
            
         
         
            (1)  ΕΕ L 331 της 15.12.2010, σ. 12.
         
            (2)  Κανονισμός (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (ΕΕ L 176 της 27.6.2013, σ. 1).
         
            (3)  ΕΕ C 266 της 22.7.2016, σ. 4.
         
            (4)  ΕΕ C 244 της 28.7.2017, σ. 3.
      
      
         
            ΠΑΡΑΡΤΗΜΑ
            Εξωτερικοί οργανισμοί πιστοληπτικών αξιολογήσεων (ΕΟΠΑ) για τους οποίους η ΕΑΤ έχει επιβεβαιώσει ότι οι αυτόκλητες πιστοληπτικές αξιολογήσεις τους δεν διαφέρουν σε ποιότητα από τις πιστοληπτικές αξιολογήσεις που πραγματοποιήθηκαν κατόπιν παραγγελίας για τους σκοπούς του άρθρου 138 του κανονισμού (ΕΕ) αριθ. 575/2013
            
                        ARC Ratings S.A.
                     
                  
                        Axesor Risk Management S.L.
                     
                  
                        Banque de France
                     
                  
                        BCRA – Credit Rating Agency AD
                     
                  
                        Capital Intelligence Ratings Ltd
                     
                  
                        Cerved Rating Agency S.p.A.
                     
                  
                        Creditreform Rating AG
                     
                  
                        CRIF Ratings S.r.l.
                     
                  
                        DBRS Rating GmbH
                     
                  
                        Egan-Jones Ratings Co.
                     
                  
                        EuroRating Sp. z o.o.
                     
                  
                        Fitch Ratings Ireland Limited
                     
                  
                        GBB-Rating Gesellschaft fuer Bonitaets-beurteilung GmbH
                     
                  
                        HR Ratings de México, S.A. de C.V.
                     
                  
                        ICAP S.A.
                     
                  
                        INBONIS S.A.
                     
                  
                        Japan Credit Rating Agency Ltd
                     
                  
                        Kroll Bond Rating Agency Europe Limited
                     
                  
                        modeFinance S.r.l.
                     
                  
                        Moody’s Investors Service
                     
                  
                        QIVALIO SAS (πρώην Spread Research)
                     
                  
                        Rating-Agentur Expert RA GmbH
                     
                  
                        Scope Ratings GmbH
                     
                  
                        Scope Hamburg GmbH
                     
                  
                        S&P Global Ratings Europe Limited